Vrchovka alpínska

Vrchovka alpínska alebo tozzia karpatská (lat.Tozzia carpathica) je trvácna rastlina z čeľade zárazovité.

 Výskyt 
Je to karpatský subendemit (vyskytuje sa aj na Balkáne v pohorí Stará planinaBilz, M. 2013. Tozzia carpathica. The IUCN Red List of Threatened Species 2013: e.T162210A5558373. http://dx.doi.org/10.2305/IUCN.UK.2011-1.RLTS.T162210A5558373.en. Prístup 6. marec 2016.). Vyskytuje sa v Poľsku, na Slovensku, Ukrajine, v Rumunsku, Bulharsku a v Grécku. Na Slovensku je tento druh rozšírený v Kysuckých Beskydách (Veľká Rača), Oravských Beskydách (Babia hora), Krivánskej Malej Fatre, Západných Tatrách (Úplazíky), Čergove a v Bukovských vrchoch.

Rastie v horskom aj v subalpínskom vegetačnom stupni. Obľubuje vlhké prostredie lúk, lesov a nív blízko potokov. Pôda býva bohatá na živiny, alkalická, kamenistá aj hlinitá. Zriedkavo aj v kosodrevine.

 Opis 
Je vysoká 20 – 50 cm. Byľ je priama a štvorhranná. Jednotlivé kvety sú žlté. Plod je guľatá tobolka.

Ide o poloparazit. Kvitne v júni až júli. Rastlina má  parazitický a semiparazitický životný cyklus. Nie je jasné na ktorých druhoch parazituje ale pravdepodobne ide o rody Petasites, Adenostyles a Cicerbita.Mereďa a Hodálová 2011

 Taxonómia 
Patrí do rodu Tozzia. Tento rod obsahuje dva veľmi príbuzné druhy T. alpina a T. carpathica. Podľa niektorých autorov ide o dva podruhy jedného druhu (Tozzia alpina carpathica a Tozzia alpina alpina).

 Ochrana 
Patrí medzi rastliny európskeho významu (NATURA 2000). Na území Slovenska je chránená zákonom.Vyhláška MŽP SR č. 24/2003 Populácia na Slovensku je ustálená, druh je klasifikovaný ako menej ohrozený: takmer ohrozený.Feráková et al. 2001 Chránený je aj v Poľsku a Rumunsku. Ide o druh zaradeným do CORINE Biotopes and the Habitats Directive (92/43/EEC).

 Referencie 

Kategória:Zárazovité
Kategória:Rastliny európskeho významu
Kategória:Rastliny so žltými kvetmi
Kategória:Trvalé rastliny
Kategória:Zákonom chránené rastliny na Slovensku